Када је године 1775. сазван Други Континентални конгрес, већ су започели оружани сукоби касније познати као Амерички рат за независност (1775–1783). Умерени делегати Конгреса су се надали да ће се колоније на крају помирити с Великом Британијом, али је све популарнија била опција потпуне независности. Конгрес је тако у јуну 1775. донио одлуку о стварању Континентална војске, координирао рат и у јулу 1776. донео Декларацију независности. Такође је усвојио план о стварању нове владе кроз Чланке о конфедерацији, који су усвојени 1781.